### Resumé

Flere lodsejere har anmodet om en lokalplan for et sommerhusområde i [adresse] ved [adresse]. Området er udlagt i [adresse] 2021 og er lagt ind i den nye Kommuneplan 2025- 2037.

Lokalplanområdet ligger som et bindeled mellem et nyere sommerhusområde ved [adresse] og det ældre sommerhusområde langs kysten mod øst.

Lokalplanen giver mulighed for udstykning af 30 grunde til sommerhusformål. Der planlægges for et åbent område med særlig sommerhuskarakter.

Lokalplanen har været i offentlig høring i perioden fra den 06. oktober 2025 til den 03. november 2025. Der er i perioden kommet indsigelser fra 25 naboer, borgere, grundejerforeninger mv.. Indsigelserne har givet anledning til at anbefale ændringer i lokalplanen.

### Sagsfremstilling

![](data:image/jpeg;base64...)

*Figur 1: Kort over lokalplanområdet*

**Planens historik**

Teknisk Udvalg besluttede på mødet 3. juni 2025, pkt. nr. 91, at igangsætte udarbejdelse af lokalplan nr. 1435.

Byrådet besluttede på mødet 1. oktober 2025, pkt. nr. 193, at sende lokalplanen i offentlig høring.

Lokalplanen har været i offentlig høring fra 6. oktober 2025 til 3. november 2025.

**Indsigelser/bemærkninger og ændringer af lokalplanen**

Der er i høringsperioden kommet 25 svar fra naboer, borgere, grundejerforeninger mv..

Primært handler de mange høringssvar/indsigelser om bekymring for den øgede mængde af trafik på [adresse] og den nye ankomstvej til lokalplanområdet. Ligeledes er der en bekymring for, at der kan bygges store sommerhuse på op til 180 m2, da flere mener, at det fordrer til udlejning samt mere støj og andre gener. Forvaltningen anbefaler på den baggrund at størrelsen på sommerhuse og sekundær bebyggelse reduceres.

Mange er kede af at miste udsigt til naturen og frygter, at fredede dyr vil lide til last ved at omdanne området til et nyt sommerhusområde.

Vandhåndtering er et emne flere er bekymret for, og de frygter at udvikling af området, vil give naboerne yderligere udfordringer med højt grundvand og øgede mængder af overfladevand fra de øgede regnmængder.

Der er flere kommentarer til fredskov og den ”nye” skovbyggelinje. Disse anbefales at blive tilført på kortbilag 2, eksisterende forhold.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

**Overtagelsespligt/Frafaldserklæring**

Lokalplanområdet er privatejet og overføres fra land- til byzone. Der foreligger en underskrevet frafaldserklæring.

### Klima og resiliensvurdering

Der er foretaget en bæredygtighedsvurdering af lokalplanen i forhold til planens bæredygtige potentiale. Der er målt på fem bæredygtige hovedområder: Miljø, sociokulturel og funktionelkvalitet, teknik, proces og økonomi.

Eksisterende beplantningsbælter bevares og opdeler arealet med i alt 30 sommerhuse i mindre områder. Størrelse af sommerhusene og sekundær bebyggelse begrænses med en maksimal bebyggelse bl.a. for at skabe et mere åbent og grønt område.

Sommerhusene skal fremstå primært i træ. Der må opsættes solceller og varmepumper, som skal integreres i arkitekturen.

Vejene i området anlægges som grusveje og stierne som trædestier, for at understrege sommerhuspræget og prioritere naturen med brug af naturlige materialer. Planen har fokus på regnvandshåndtering via wadier og nedsivningsbassiner. Bassinerne skal fremstå som grønne oaser med vilde planter og gode forhold for insekter og mindre dyr.

Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 2. december 2025, punkt 202:

**at** udvalget anbefaler over for Byrådet, at lokalplan nr. 1435 vedtages endeligt med de af forvaltningen indstillede ændringer, herunder tager stilling til at reducere den maksimale størrelse på sommerhuse og sekundær bebyggelse

**at** indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne

####

#### Beslutning fra Teknisk Udvalg, den 2. december 2025, punkt 202:

Anbefalet, med en reduceret maksimal størrelse på 150 m2 + 30 m2 til sekundære bebyggelse.

Joakim Clausen tog forbehold.

Simon Vestergaard var fraværende.

####

#### Beslutning fra Økonomiudvalget, den 8. december 2025, punkt 293:

Anbefales.

Jim Pedersen, Joakim Clausen og Gyda Nissen tog forbehold for deres stillingtagen til byrådets behandling af sagen.

Fraværende: Simon Vestergaard.

Fraværende: Steve Gregersen.

### Beslutning

Godkendt.

Stefan Petersen, Joakim Clausen, Hannah Lund, Elsebeth Lassen, Britta Friis og Kristian Hermansen stemte imod.

Fraværende: Tine Østergaard. I stedet mødte Christoffer Mortensen.

Fraværende: Inger Petersen.